text: সাতক্ষীরায় ১০৩ জন ডেঙ্গু রোগী সনাক্ত: হাসপাতালে ভর্তি ৫৫ জন – GBnews24.com
  সাতক্ষীরায় ১০৩ জন ডেঙ্গু রোগী সনাক্ত: হাসপাতালে ভর্তি ৫৫ জন
  সাতক্ষীরায় যতই দিন যাচ্ছে ততই ডেঙ্গু রোগীর সংখ্যা বৃদ্ধি পাচ্ছে গত ২৪ ঘণ্টায় আরো ২৩ জন ডেঙ্গু জ্বরে আক্রান্ত হয়ে হাসপাতালে ভর্তি হয়েছেন। এনিয়ে আজ পর্যন্ত সাতক্ষীরায় মোট ১০৩ জন ডেঙ্গু রোগীকে সনাক্ত করা হয়েছে।
  সাতক্ষীরার সিভিল সার্জন ডা. শেখ আবু শাহিন জানায়,এর মধ্যে বিভিন্ন হাসপাতালে এখনও পর্যন্ত ভর্তি রয়েছে ৫৫ জন। চিকিৎসা নিয়ে বাড়ি ফিরে গেছেন আরো ৪১ জন। অন্যত্র রেফার করা হয়েছে আরো ৫ জনকে এবং প্রাথমিক চিকিৎসা নিয়ে বাড়িতে ফিরেছে ২ জন। আক্রান্তদের সাতক্ষীরা সদর হাসপাতাল, মেডিকেল কলেজ, কালিগঞ্জ,শ্যামনগর ও কলারোয়া স্বাস্থ্য কমপ্লেক্সসহ বিভিন্ন বেসরকারি হাসপাতালে ভর্তি করা হয়েছে। তারা এখন আশংকামুক্ত বলে জানিয়েছেন জেলা স্বাস্থ্য বিভাগ। এসব রোগীর অধিকাংশই ঢাকা থেকে ডেঙ্গু জ¦রে আক্রান্ত হয়ে সাতক্ষীরায় ফিরে এসেছেন।